钦定古今图书集成/明伦汇编/氏族典/第454卷 > 《廖用贤尚友录》 > 宋雄
## 钦定古今图书集成/明伦汇编/氏族典/第454卷 > 《廖用贤尚友录》 > 宋雄

按《宋史宋琪传》：“宋雄，亦幽州人。初仕契丹，为应州从
事。雍熙三年，王师北伐，雄以城降，授光禄少卿，历知
均、唐二州。未几，护河阴屯兵，以知河渠利害，因命领
护汴口，均节水势，以达转漕，京师赖之。改太子詹事，
迁将作监，所至职务修举，景德元年卒。子可久，为太
常寺奉礼郎。”